S-160/2022

1 Mál þetta, sem var dómtekið 19. janúar sl., var höfðað með ákæru lögreglustjórans á Norðurlandi eystra, dagsettri 10. júní 2022, á hendur G-kk-þgf P-kk-þgf H-kk-þgf, kt. [...], [...], [...], „fyrir líkamsárás, með því að hafa að kvöldi föstudagsins 8. október 2021, fyrir utan Sambíó, við Ráðhústorg á Akureyri ráðist á Y, fæddan [...] og skallað hann í andlitið með þeim afleiðingum að það brotnaði ein tönn í honum í efri góm niðri við rót og önnur brotnaði að hluta auk þess sem sár kom á efri vör hans.

Telst þetta varða við 1. mgr. 218. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.“2 Ákærði krefst vægustu refsingar sem lög leyfa og hæfilegrar þóknunar til handa skipuðum verjanda sínum á rannsóknarstigi og fyrir dómi.

3 Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

4 Af sakaferli ákærða skiptir hér máli að 8. apríl 2014 var hann dæmdur í 18 mánaða fangelsi, þar af 15 mánuði skilorðsbundna í þrjú ár, fyrir [m. a.] líkamsárás sem varðar við 2. mgr. 218. gr. almennra hegningarlaga. Þann 31. mars 2020 var hann dæmdur í 60 daga fangelsi, skilorðsbundið í tvö ár, fyrir brot gegn 1. mgr. 217. gr. almennra hegningarlaga og vopnalögum. Þ ann 8. apríl 2021 var ákærði sakfelldur fyrir rangar sakargiftir, vörslur fíkniefna og brot gegn umferðar- og vopnalögum. Skilorðs dómur innfrá 31. mars 2020 var tekinn upp og ákærða gerð refsing í einu lagi, fangelsi í fimm mánuði, skilorðsbundið í tvö ár. Þá var ákærði sakfelldur fyrir brot gegn 1. mgr. 217. gr. almennra hegningarlaga og barnaverndarlögum þann 30. júní sl. Var skilorðsdómurinn frá 8. apríl 2021 þá tekinn upp, ákærða gerð refsing í einu lagi fyrir öll brotin og ákveðin fangelsi í sex mánuði. Það brot sem ákærði er nú sakfelldur fyrir framdi hann fyrir uppsögu síðastgreinds dóms. Verður honum því ákveðinn hegningarauki er samsvari þeirri þyngingu refsingarinnar sem kynni að hafa orðið ef dæmt hefði verið um öll brotin í fyrra málinu, sbr. 78. gr. almennra hegningarlaga nr. 19/1940. Við ákvörðun refsingar verður litið til þess að hann iðrast gerða sinnaog gekkst við brotinu en jafnframt þess að um var að ræða tilefnislausa árás og þess að ákærði hefur ítrekað gerst sekur um ofbeldisbrot, sbr. 1. mgr. 218. gr. c almennra hegningarlaga. Þykir refsing ákærða hæfilega ákveðin fangelsi í fjóra mánuði.

5 Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar sem er ekki annar er þóknun skipaðs verjanda hans á rannsóknarstigi og fyrir dómi. Þykir þóknun verjanda hæfilega ákveðin 210.924 krónur, að teknu tilliti til virðisaukaskatts.

A-kvk-nf S-kvk-nf héraðsdómari kveður upp dóminn.

Dómsorð :

Ákærði, G-kk-nf P-kk-nf H-kk-nf, sæti fangelsi í fjóra mánuði.

Ákærði greiði 210.924 krónur í sakarkostnað, þ. e. þóknun skipaðs verjanda síns, Ó-kk-ef R. V-kk-ef lögmanns.